EkBass/fiwiki-20250220-pages-articles huggingface dataset:
Maladnjak

Maladnjak (, ”Nuoriso”) oli valkovenäläinen kirjailijayhdistys vuosina 1923–1928. Maladnjak syntyi nuorten runoilijoiden kerhona samannimisen nuorisolehden yhteyteen syksyllä 1923. Sen perustajia olivat Mih’as Tšarot, Anatol Volny, Ales Dudar, Andrei Aleksandrovitš, Adam Babareka ja Jazep Puštša. Vuonna 1924 yhdistys nimettiin valkovenäläisten runoilijoiden ja kirjailijoiden liitoksi. Se toimi Minskissä ja Valko-Venäjän SNT:n muissa kaupungeissa sekä muualla Neuvostoliitossa ja ulkomailla. Yhdistykseen kuuluivat myös venäläisten, liettualaisten, puolalaisten ja juutalaisten kirjailijoiden osastot. Maladnjakin jäseniä olivat muun muassa Mikola Aljah’novitš, Zinaida Bandaryna, Ilary Baraška, Zmitrok Bjadulja, Pjatrus Brouka, Uladzimir Dubouka, Uladzislau Galubok, Vasil Garbatsevitš, Jurka Gauruk, Pjatro Glebka, Kastus Gubarevitš, Ales Gurlo, Uladzimir H’adyka, Ales Jakimovitš, Vasil Kaval, Todar Kljaštorny, Kandrat Krapiva, Mih’as Lynkou, Valeryi Marakou, Rygor Muraška, Mikola Nikanovitš, Leapold Rodzevitš, Vasil Stašeuski, Stanislau Šuškevitš, Pauljuk Trus, Nitšypar Tšarnuševitš, Kuzma Tšorny, Mih’as Zaretski, Uladzimir Žilka, Janka Žurba ja Ales Zvonak. Sen johtajiin kuuluivat eri aikoina Tšarot, Volny, Dubouka ja Platon Galavatš. Yhdistys julkaisi aikakauslehti Maladnjakin lisäksi paikallisia lehtiä ja aikakauskirjoja sekä omaa kirjasarjaa. Materialismin ja marxismi-leninismin nimiin vannonut Maladnjak toimi Valko-Venäjän kommunistipuolueen ohjeiden mukaisesti ja ylläpiti läheisiä suhteita Komsomoliin. Myöhemmin sitä syytettiin vulgarismista, formalismista ja nationalismista. Maladnjakin pohjalta syntyi vuonna 1928 Valko-Venäjän proletaarikirjailijoiden yhdistys. ==Lähteet== Luokka:Valkovenäläinen kulttuuri
Laura Laurikainen

Laura Laurikainen (o.s. Kattelus, s. 13. lokakuuta 1993) on suomalainen jalkapalloilija, pelipaikaltaan puolustaja. Hän on edustanut Liigassa Jyväskylän Pallokerhoa kaudella 2017 ja Turun Palloseuraa kausina 2018–2020. Kaudeksi 2021 hän siirtyi Tampereen Ilvekseen. Ennen kauden 2022 alkua hän on pelannut Liigassa kaikkiaan 98 ottelua ja tehnyt niissä yhden maalin. Laurikainen aloitti pelaajauransa Lapuan Virkiässä. == Lähteet == Luokka:Suomalaiset jalkapalloilijat Luokka:Vuonna 1993 syntyneet Luokka:Elävät henkilöt
Mikaela Frondelius

Mikaela Frondelius (s. 8. maaliskuuta 1999) on suomalainen jalkapalloilija, pelipaikaltaan puolustaja tai keskikenttäpelaaja. Hän on edustanut Liigassa Åland Unitedia kausina 2018–2019, Pallokerho-35:tä kaudella 2020 ja Tampereen Ilvestä kaudella 2021. Kaudella 2019 hän pelasi myös Ykkösessä PK-35 Vantaan joukkueessa. Ennen kauden 2022 alkua hän on pelannut Liigassa kaikkiaan 22 ottelua ja tehnyt niissä yhden maalin. == Lähteet == Luokka:Suomalaiset jalkapalloilijat Luokka:Vuonna 1999 syntyneet Luokka:Elävät henkilöt
Evelina Haverfield

Evelina Haverfield (9. elokuuta 1867 Kingussie Iso-Britannia – 21. maaliskuuta 1920 Bajina Bašta, Serbia) oli brittiläinen feministi, naisten äänioikeuden puolesta taistelija sekä filantrooppi. Ensimmäisen maailmansodan aikana hän työskenteli Serbiassa sairaanhoitajana ja palasi sinne sodan jälkeen perustamaan orpokotia. Evelina Scarlett meni 19-vuotiaana naimisiin majuri Henry Haverfieldin kanssa. Hän jäi leskeksi ja solmi uuden avioliiton John Blaguyn kanssa ja piti yhä ensimmäisen miehensä sukunimen. Avioliitto ei ollut onnellinen ja puolisot ajautuivat erilleen. Virallista eroa he eivät kuitenkaan ottaneet. Vaikututtuaan Emmeline Pankhurstin toiminnasta Haverfieldistä tuli vannoutunut naisten äänioikeuden kannattaja ja hän otti osaa asiaa tukeneisiin mielenosoituksiin. Hänet pidätettiin kerran koska oli lyönyt poliisia. Kuulusteluissa hän ilmoitti, että ei kadu ja ottaa seuraavaksi mukaan revolverin. Näihin aikoihin hän tapasi Vera Holmen ja naisten läheinen ystävyys jatkui läpi elämän. Ensimmäinen maailmansota alkoi vuonna 1914 ja Haverfield oli mukana perustamassa naisten vapaaehtoisia sairaanhoito- ja kenttäambulanssiryhmiä. Haverfieldistä tuli jälkimmäisen johtaja ja hän teki kaikkiin vaikutuksen sotilaallisuudellaan. Hänen ryhmänsä lähetettiin Serbiaan, minne Itävalta-Unkari oli sodan alussa hyökännyt. Tilanne Serbiassa oli vaikea sodan julmuuden ja lavantautiepidemian vuoksi. Pelkästään naisista koostunut ambulanssiryhmä herätti ennakkoluuloja paikallisissa. Ennakkoluulot hälvenivät muun muassa Haverfieldin erinomaisten hevosten käsittelytaitojen vuoksi. Serbia kärsi sodassa murskatappion ja Haverfield evakuoitiin kotimaahansa, mutta Serbiasta tuli hänen asiansa. Hän perusti avustusorganisaation auttamaan serbisotilaita ja sotavankeja. Sodan loputtua Haverfield palasi Serbiaan, missä oli humanitaarinen katastrofi. Hän ajeli paikkakunnalta toiselle auttaen hädänalaisia ja onnistui pelastamaan arviolta sata lasta nälkäkuolemalta orpokodissaan. Haverfield sai Serbiassa keuhkokuumeen ja kuoli. Hänet haudattiin sotilaallisin kunniamenoin. == Viitteet== == Aiheesta lisää == * Luokka:Brittiläiset feministit Luokka:Hyväntekeväisyyden harjoittajat Luokka:Vuonna 1867 syntyneet Luokka:Vuonna 1920 kuolleet
Pipsa Saarilahti

Pipsa Saarilahti (s. 7. elokuuta 1999) on suomalainen jalkapalloilija, pelipaikaltaan keskikenttäpelaaja tai hyökkääjä. Hän on edustanut Liigassa Tampereen Ilvestä kaudesta 2017 alkaen. Hän on ennen kauden 2022 alkua pelannut Liigassa kaikkiaan 63 ottelua ja tehnyt niissä viisi maalia. == Lähteet == Luokka:Suomalaiset jalkapalloilijat Luokka:Vuonna 1999 syntyneet Luokka:Elävät henkilöt
Mia Anderssén-Löf

Mia Anderssén-Löf (s. 1984) on suomalainen teologi ja Suomen evankelis- luterilaisen kirkon pappi, joka toimii ruotsinkielisen Porvoon hiippakunnan dekaanina. Anderssén-Löf on myös Vanhan Testamentin eksegetiikan ja judaistiikan tutkija ja teologian tohtori. Anderssén-Löf valmistui teologian maisteriksi Åbo Akademista 2009 ja vihittin papiksi ruotsinkielisessä Porvoon hiippakunnassa 2010. Seurakuntatyön ohessa hän väitteli tohtoriksi 2017 Åbo Akademissa. Hänen väitöskirjansa käsitteli ääriortodoksisessa juutalaisuudessa esiintyviä, toisistaan eriäviä pyhien tekstien tulkintoja.May he speedily come, väitöskirja, Åbo Akademi (2017) Hon doktorerar om radikala judiska rörelser, Österbottens Tidning, 7.12.2017 Väitöskirjatyön ajasta Anderssén-Löf vietti osan Israelissa. Anderssén-Löf toimi vuodesta 2018 lähtien Uudenkaarlepyyn seurakunnan kirkkoherrana.Nykarleby valde Anderssén-Löf, Kyrkpressen 30.9.2018 Vuonna 2019 hänet valittiin lääninrovastiksiPedersöre prosteri fick sin första kvinnliga kontraktsprost, Kyrkpressen 19.12.2019, 2020 kirkolliskokouksen pappisedustajaksiSpännande och omtumlande!, Kyrkpressen 12.2.2020 ja 2021 Pedersören seurakunnan kirkkoherraksi. Hiippakuntadekaanina hän on toiminut vuodesta 2022. == Lähteet == Luokka:Suomalaiset teologit Luokka:Suomen evankelis-luterilaisen kirkon papit Luokka:Vuonna 1984 syntyneet Luokka:Elävät henkilöt Luokka:Suomen evankelis- luterilaisen kirkon kirkolliskokousedustajat
Saana Tuomala

Saana Tuomala (s. 4. syyskuuta 2001) on suomalainen jalkapalloilija, pelipaikaltaan keskikenttäpelaaja. Hän on edustanut Liigassa Tampereen Ilvestä kaudesta 2020 alkaen. Ensimmäisellä liigakaudellaan hän pelasi 15 ottelua ja teki yhden maalin, elokuussa FC Honkaa vastaan. Kaudella 2021 hän pelasi 24 liigaottelua tekemättä maaleja. Kauden 2022 alussa hän on tehnyt maalin kauden ensimmäisessä ottelussa Kuopion Palloseuraa ja kolmannessa ottelussa Pallokerho-35:tä vastaan. == Lähteet == Luokka:Suomalaiset jalkapalloilijat Luokka:Vuonna 2001 syntyneet Luokka:Elävät henkilöt
Silja Tuominen

Silja Tuominen (s. 15. lokakuuta 1999) on suomalainen jalkapalloilija, pelipaikaltaan keskikenttäpelaaja. Hän on edustanut Liigassa Oulu Nice Socceria kausina 2018–2019 ja Tampereen Ilvestä kaudesta 2020 alkaen. Ennen kauden 2022 alkua hän on pelannut Liigassa kaikkiaan 64 ottelua ja tehnyt niissä 16 maalia, joista 13 maalia kaudella 2021. == Lähteet == Luokka:Suomalaiset jalkapalloilijat Luokka:Vuonna 1999 syntyneet Luokka:Elävät henkilöt
Kim Sei-young

Kim Sei-young (, s. 21. tammikuuta 1993) on eteläkorealainen golfaaja. Kim kilpaili ensimmäistä kertaa LPGA tourilla vuonna 2014. Major-turnauksissa hän oli Kraft Nabisco Championshipissa 61. ja Yhdysvaltain avoimissa 46. Vuonna 2015 Kim saavutti ensimmäiset turnausvoittonsa LPGA tourin kilpailuissa: hän voitti helmikuussa Pure Silk-Bahamas LPGA Classicin, huhtikuussa LOTTE Championship Presented by HERSHEYn ja Blue Bay LPGAn lokakuussa. Major- turnauksissa hänen parhaat sijoituksensa olivat toinen KPMG Women's PGA Championshipissa ja viides ANA Inspirationissa. Vuonna 2016 Kim saavutti kaksi turnausvoittoa: Meijer LPGA Classicin ja JTBC Founders Cupin. Major- turnauksissa hän oli parhaimmillaan viides The Evian Championshipissa. Vuonna 2017 Kim voitti vain Citibanamex Lorena Ochoa Match Playn. Major-turnauksissa hän oli kolmasti kymmenen parhaan joukossa Yhdysvaltain avoimessa turnauksessa, Women's PGA Championshipissa ja The Evian Championshipissa. Vuonna 2018 Kim voitti Thornberry Creek LPGA Classicin. Hän oli myös The Evian Championshipissa toinen ja neljäs Britannian avoimessa turnauksessa, mitkä olivat hänen parhaat major-turnaustuloksensa tuona vuonna. Vuonna 2019 Kim saavutti kolme voittoa LPGA-tourin turnauksissa, kun hän oli paras LPGA Mediheal Championshipissa, Marathon Classicissa ja CME Group Tour Championshipissa. Major-turnauksissa hän ei ollut kertaakaan kymmenen parhaan joukossa. Vuonna 2020 Kim voitti ensimmäisen major-turnauksensa, kun hän oli paras KPMG Women's PGA Championshipissa. Hän voitti samana vuonna myös Pelican Women's Championshipin. Vuonna 2021 hän oli ANA Inspirationin kolmas. Huhtikuussa 2021 Kim oli LPGA:n rankingissa (Rolex Rankings) 3. ==Lähteet== Luokka:Eteläkorealaiset golfaajat Luokka:Vuonna 1993 syntyneet Luokka:Elävät henkilöt
Namysłów (kunta)

Namysłów on kaupungin sisältävä maalaiskunta Namysłówin piirikunnassa Puolassa. Sen väkiluku oli vuoden 2019 lopussa 26 172\. Kunnan hallintokeskus on Namysłówin kaupunki. Namysłówin kunnan 32 kylää ovat Baldwinowice, Barzyna, Brzezinka, Brzozowiec, Bukowa Śląska, Głuszyna, Igłowice, Jastrzębie, Józefków, Kamienna, Kowalowice, Krasowice, Ligota Książęca, Ligotka, Łączany, Michalice, Mikowice, Minkowskie, Niwki, Nowe Smarchowice, Nowy Folwark, Objazda, Pawłowice Namysłowskie, Przeczów, Rychnów, Smarchowice Małe, Smarchowice Śląskie, Smarchowice Wielkie, Smogorzów, Woskowice Małe, Ziemiełowice sekä Żaba. Sen pinta-ala on 289,95 neliökilometriä. Kunnan läpi kulkevat valtatiet 39 ja 42 sekä voivodikunnan tiet 451 ja 454. Se rajautuu Domaszowicen, Świerczówin, Lubszan, Jelcz-Laskowicen, Bierutówin, Wilkówin, Dziadowa Kłodan, Perzówin ja Rychtalin kuntiin. Namysłówin kunta sijaitsee Oleśnican tasangolla. Sen pinta-alasta noin 65,8 prosenttia on maatalouskäytössä ja noin 26 prosenttia metsää. Korkeus merenpinnasta vaihtelee kunnan alueella 137 metristä 194 metriin. Kunnan alueen suurin joki on Widawa, pienempiä jokia ovat Minkowski, Pijawka, Studnica ja Bukowski. Vuoden 2019 joulukuussa 51,7 prosenttia Namysłówin kunnan asukkaista oli naisia ja 48,3 prosenttia miehiä. Alle 18-vuotiaat muodostivat kunnan väestöstä 17,8 prosenttia, työikäiset 59,7 prosenttia ja eläkeikäiset 22,5 prosenttia. Väestön keski-ikä oli 41,6 vuotta. == Lähteet == == Aiheesta muualla == * Luokka:Opolen voivodikunnan kunnat
Mih’as Tšarot

Mih’as Tšarot (, oikealta nimeltään Mihail Symonavitš Kudzelka, Міхаі́л Сымо́навіч Кудзе́лька; 7. marraskuuta 1896 Minskin kuvernementin Igumenin kihlakunnan Rudzenskin kylä – 29. lokakuuta 1937 Minsk) oli valkovenäläinen kirjailija sekä kulttuuri- ja yhteiskuntavaikuttaja. Tšarot syntyi maanviljelijäperheeseen. Hän valmistui opettajaseminaarista, palveli armeijassa ja opiskeli Minskin opettajakorkeakoulussa. Tšarot kuului sosialistivallankumoukselliseen Maladaja Belarus -ryhmään, Valko-Venäjän väliaikaiseen kansalliskomiteaan ja oli perustamassa Valko-Venäjän kommunistista järjestöä vuonna 1920. Tšarot työskenteli Savetskaja Belarus -lehden toimittajana vuosina 1925–1929. Hän oli Valko-Venäjän kommunistisen puolueen keskuskomitean ehdokasjäsen vuosina 1925–1930 ja Valko-Venäjän SNT:n toimeenpanevan keskuskomitean jäsen vuosina 1924–1931. Tšarot osallistui kulttuuritoimintaan ja oli perustamassa kirjailijajärjestö Maladnjakia vuonna 1923. Myöhemmin hän kuului Valko-Venäjän proletaarikirjailijoiden yhdistykseen ja Neuvostoliiton kirjailijaliittoon. 1930-luvulla Tšarot työskenteli Valko- Venäjän valtion kustannusliikkeen kirjallisuusosaston johtajana ja kirjailijaliiton neuvonantajana. Tšarotin ensimmäinen runokokoelma ilmestyi vuonna 1922. Hän kirjoitti romanttista vallankumousrunoutta ja ajankohtaista kansalaislyriikkaa, mutta ajautui 1930-luvulla poliittisten olosuhteiden aiheuttamaan henkiseen kriisiin. Tšarot kirjoitti myös Valko-Venäjän maaseutua kuvaavia kertomuksia sekä näytelmiä. Hänen kertomukseensa Svinapas (”Sikopaimen”) perustuu ensimmäinen valkovenäläinen näytelmäelokuva Ljasnaja byl (”Metsän satu”, 1926). Tšarot pidätettiin tammikuussa 1937 ja hänet tuomittiin ”valkovenäläisten kansallisdemokraattien vastavallankumouksellisen järjestön jäsenenä” kuolemaan. Hänet rehabilitoitiin vuonna 1956. ==Lähteet== Luokka:Neuvostoliittolaiset kirjailijat Luokka:Stalinin vainoissa kuolleet Luokka:Valkovenäläiset kirjailijat Luokka:Vuonna 1896 syntyneet Luokka:Vuonna 1937 kuolleet
Laura Kankaala

Laura Kankaala on suomalainen tietoturva-asiantuntija ja ammattihakkeri. Hän on ammatissaan itseoppinut, mutta hän on opiskellut ammattikorkeakoulussa tietojenkäsittelyä. Kankaala on työskennellyt tietoturvakonsulttina KPMG:llä ja F-Securella sekä tutkijana Detectifylla. Vuonna 2020 hän työskenteli security leadina Robocorpissa. Tammikuussa 2021 Kankaala palasi F-Securelle, jossa hän työskentelee Threat Intelligence Leadina. Kankaalan erityisosaamista ovat DFIR (), pilvipalvelut ja Web-sovellusten tietoturva. == Ura == Ennen tietojenkäsittelyalaa Kankaala opiskeli vuoden sairaanhoitoa. Ammattihakkerina Kankaalan tehtävänä on etsiä aukkoja ja haavoittuvuuksia, joita krakkerit voisivat hyödyntää. Hakkerin osaamisen avulla järjestelmistä voidaan tehdä parempia. Hyvää tarkoittavia hakkereita kutsutaan myös valkohattuhakkereiksi. Kankaala kuuluu KyberVPK:hon, joka on noin 30 suomalaisen kyberasiantuntijan vapaaehtoisorganisaatio. KyberVPK perustettiin koronapandemian alkuvaiheessa maaliskuussa 2020 auttamaan terveydenhuoltoa ja muiden kriittisten toimintojen tuottajia kyberuhkien ratkaisemisessa ja niiden ennaltaehkäisemisessä. Kankaala julkaisi tietoturvaan liittyvää podcastia We need to talk about InfoSec vuonna 2019. Vuonna 2020 Kankaala ryhtyi tekemään viikoittaista podcastia Turvakäräjät yhdessä Antti Kuritun ja Juho Jauhiaisen kanssa. Kankaala juontaa Yleisradion vuonna 2024 julkaisemaa internetin tapahtumia käsittelevää podcastia Varjojen verkko. Kankaala on yksi kolmesta ammattihakkerista Yleisradion sarjassa Team Whack – kaikki on hakkeroitavissa. == Lähteet == == Aiheesta muualla == * * Luokka:Tietoturva-asiantuntijat Luokka:Syntymävuosi puuttuu Luokka:Elävät henkilöt
Terhi Arola

Terhi Arola on suomalainen käsikirjoittaja. Hän on käsikirjoittanut pääasiassa draamaa. Pääkäsikirjoittajana hän on ollut Syke-sairaalasarjan neljännellä kaudella sekä Kakarat-sarjassa. Arola oli ehdolla vuoden käsikirjoittajaksi vuoden 2017 Kultainen Venla -gaalassa. == Käsikirjoittajana == * Farmi (käsikirjoittaja, 2014) * Risteyksessä (käsikirjoittaja, 2015) * Syke (käsikirjoittaja 2014–2016, pääkäsikirjoittaja 2017) * Keisari Aarnio (käsikirjoittaja, 2018) * Kakarat (pääkäsikirjoittaja, 2020) == Lähteet == == Aiheesta muualla == * * Luokka:Suomalaiset käsikirjoittajat Luokka:Syntymävuosi puuttuu Luokka:Elävät henkilöt
Soili Kajaste

Soili Kajaste (s. 1944) on suomalainen psykologi (PsyL) ja kognitiivinen psykoterapeutti (VET), joka tunnetaan muun muassa työstään unihäiriöiden ja unettomuuden lääkkeettömien hoitojen tutkijana sekä aiheen kouluttajana. Hän käyttää erityisesti kognitiivis-behavioristisia psykoterapeuttisia menetelmiä unettomuuden hoidossa. Vuonna 2012 hänet nimettiin vuoden psykologiksi. ==Teoksia== * Soili Kajaste & Juha Markkula: Hyvää yötä : apua univaikeuksiin. Kirjapaja, 2011. ISBN 978-952-247-144-4. * Irma Karila, Esa Chydeniuis, Soili Kajaste, Esa Chydenius : Kognitiivisen psykoterapian yhdistys 35 vuotta. Luote 2012. * Soili Kajaste: Changes in personal meaning organization during a weight loss program : a case study of obese sleep apnea patients. Lisensiaattityö Jyväskylän yliopistolle. ==Lähteet== ==Aiheesta muualla== * Tiedeykkönen: Unihäiriöihin ratkaisu ilman lääkkeitä (8.5.2012; Soili Kajaste mukana radio-ohjelmassa 18 min 20 s jälkeen) (areena.yle.fi) * Ylen aamu-tv: Vuoden psykologi puhuu unettomuudesta (9 min, 7.5.2012) (areena.yle.fi) Luokka:Suomalaiset psykologit Luokka:Suomalaiset psykoterapeutit Luokka:Vuonna 1944 syntyneet Luokka:Elävät henkilöt
Benjamin Särkkä

Benjamin Särkkä (s. 1983) on suomalainen tietoturva-alan vaikuttaja, ja johtohahmo. Särkkä valittiin vuoden 2020 TiVi-vaikuttajaksi seuraavin perusteluin: > ”Benjamin Särkkä on antanut valkohattuhakkereille kasvot ja tuonut ilmiön > laajempaan tietoisuuteen. Hän osaa puhua tietoturvasta ymmärrettävästi ja > avata monimutkaisia ilmiöitä laajoille ihmisjoukoille. Särkkä on ollut > perustamassa Disobey-tietoturvatapahtumaa ja rakentanut siltoja > hakkeriyhteisön, viranomaisten ja yritysten välille...” == Disobey ja vapaaehtoistyö == Särkän perustamaa Disobey-hakkeritapahtumaa on järjestetty Suomessa vuodesta 2016. Tapahtuman tarkoitus on toimia areenana, jossa esitellään hakkerointiin liittyviä asioita lain puitteissa ja ihmiset pääsevät kokeilemaan ja harjoittelemaan taitojaan. Vuoden 2021 tapahtuma jouduttiin perumaan COVID-19-pandemian takia. Särkkä kuuluu myös KyberVPK- asiantuntijakollektiiviin, jossa on noin 30 tietoturva-alan ammattilaista. KyberVPK perustettiin koronapandemian alkuvaiheessa maaliskuussa 2020 auttamaan terveydenhuoltoa ja muiden kriittisten toimintojen tuottajia kyberuhkien ratkaisemisessa ja niiden ennaltaehkäisemisessä. == Mediatyöt == Särkkä on esiintynyt Ylen Docstop-dokumenttisarjan Team Whack – kaikki on hakkeroitavissa -ohjelmassa, jossa kolmen suomalaisen ammattihakkerin muodostama ryhmä paljastaa tietoturva-aukkoja. Ryhmän muut jäsenet ovat Iiro Uusitalo ja Laura Kankaala. Elokuussa 2021 julkaistiin ruotsinkielisellä Ylen Radio Vega -kanavalla tunnin mittainen ohjelma jossa Särkkä avaa historiaansa ja kertoo Disobeyn synnystä. Särkkä juonsi Null Hype -nimistä asiantuntijapodcastia yhdessä Noora Hammarin kanssa. == Lähteet == == Aiheesta muualla == * Benjamin Särkkä Twitterissä *Benjamin Särkkä Linkedinissä *Benjamin Särkkä Instagramissa * Yrityksen kotisivut * Disobey- hakkeritapahtuma Luokka:Tietoturva-asiantuntijat Luokka:Elävät henkilöt Luokka:Vuonna 1983 syntyneet
O!RUL8,2?

O!RUL8,2? on eteläkorealaisen BTS-yhtyeen ensimmäinen minialbumi. Albumin julkaisi Big Hit Entertainment 11. syyskuuta 2013. Albumi koostuu kymmenestä kappaleesta ja se sisältää singlen ”N.O”. == Vastaanotto == O!RUL8,2? sijoittui Gaonin albumilistan neljänneksi. Albumi oli myös julkaisuvuotensa 55. myynein albumi Etelä-Koreassa. Vuoteen 2019 mennessä, se oli myynyt yli 200 000 kappaletta. == Kappaleet == == Lähteet == Luokka:Vuoden 2013 EP:t Luokka:BTS:n albumit
Babylonialainen matematiikka

Babylonian matematiikka tarkoittaa matematiikkaa, joka kehitettiin ja harjoitettiin Mesopotamiassa. Babylonialaisella matematiikaalla oli suuri vaikutus mm. kreikkalaisten ja siten myös länsimaisen matematiikan kehityksessä. Babylonialaisen matematiikan perintö (PDF) Toisin kuin Egyptin matematiikasta, Babylonian matematiikasta on jäänyt runsaasti tekstejä, koska babyloniassa matematiikka kirjoitettiin savitauluille jotka ovat säilyneet egyptiläisiä papyruksia paremmin. Kymmenjärjestelmän sijaan babylonialaisessa matematiikassa käytössä oli 60-järjestelmä. (ns. seksagesimaalijärjestelmä)Matematiikan historia ==Katso myös== *Babylonialaiset numerot ==Lähteet== ==Aiheesta muualla== * YLE Areena: Matematiikan kirjallinen historia alkaa Egyptistä ja Babyloniasta Luokka:Babylonia Luokka:Matematiikan historia‎
Le Controis-en-Sologne

Le Controis-en-Sologne on kunta Ranskassa Loir-et-Cherin departementissa Centre-Val de Loiren alueella. Se sijaitsee noin 24 kilometriä Bloisin kaupungista etelään. Le Controis-en-Solognen kunta perustettiin 1. tammikuuta 2019. Tällöin viisi kuntaa; Contres, Feings, Fougères-sur-Bièvre, Ouchamps ja Thenay yhdistyivät. Kunnan alueella on 1400-luvulla rakennettu linnoitus Château de Fougères-sur-Bièvre. Nykyisen goottilaisen ulkoasun linnoitus sai noin vuonna 1520. Sisäpihan julkisivu on kuitenkin koristeltu renessanssin tyyliin. Vuosina 1813–1901 linnoituksen kiinteistöt toimivat myllynä, mikä pelasti sen Ranskan suuren vallankumouksen jälkeiseltä tuholta. Vuonna 1932 linnoitus siirtyi Ranskan valtion hallintaan. ==Lähteet== ==Aiheesta muualla== Luokka:Loir-et-Cherin kunnat
Montrichard Val de Cher

Montrichard Val de Cher on kunta Ranskassa Loir-et-Cherin departementissa Centre-Val de Loiren alueella. Se sijaitsee Cherjoen varrella, noin 32 kilometriä Bloisin kaupungista lounaaseen. Montrichard Val de Cherin kunta perustettiin 1. tammikuuta 2016. Tällöin kaksi kuntaa; Bourré ja Montrichard yhdistyivät. Cherin laaksoa suojelemaan rakennettiin 1000-luvulla linna Château de Montrichard. Linnan rakennutti Anjoun kreivi Foulques III musta, jolla oli konflikteja Blois’n kreivin kanssa. 1100-luvulla linna päätyi Amboisen suvun haltuun, joka laajensi linnaa. 1400-luvulla linna oli Ranskan kuningas Ludvig XI:n hallinnassa. Tämän jälkeen linna hylättiin, ja se sai raunioitua. Nykyään linnasta on jäljellä pääpuolustustorni. ==Lähteet== ==Aiheesta muualla== Luokka:Loir-et-Cherin kunnat
Leona Woods Marshall

Leona Harriet Woods (9. elokuuta 1919 – 10. marraskuuta 1986), tunnettu myöhemmin nimillä Leona Woods Marshall ja Leona Woods Marshall Libby, oli yhdysvaltalainen fyysikko, joka osallistui ensimmäisen ydinreaktorin ja ensimmäisen atomipommin rakentamiseen Manhattan-projektissa. Woods valmistui vuonna 1938 kandidaatiksi Chicagon yliopistosta kemian alalta ja suoritti sen perään tohtorin opinnot valmistuen vuonna 1942. Tämän jälkeen hän päätyi Enrico Fermin johtamaan ryhmään Manhattan projektissa. Vain 23-vuotiaana Woods oli Chicago Pile-1 reaktoria rakentaneen ryhmän nuorin jäsen ja ainoa nainen. Hän kehitti boori-trifluoridi mittarin (vrt. geigermittari), jota tarvittiin sen selvittämiseen, oliko haluttu ketjureaktio todella tapahtunut koereaktorissa . Vuonna 1944 hän avioitui kolleegansa John Marshallin kanssa, ja yhdessä he tuottivat plutoniumia Manhattan projektille. Woodsin rooli oli erityisen tärkeä reaktorin toimintaa häiritsevän xenonmyrkytyksen selvittämisessä . Vuonna 1966 Woods ja Marshall erosivat. Sodan jälkeen Woods jatkoi fysiikan tutkimuksen parissa mm. Princetonissa. Vuonna 1962 hänestä tuli New Yorkin yliopiston professori. Hän teki tutkimusta mm. korkean energian fysiikan, astrofysiikan ja kosmologian alalla . Vuonna 1966 Woods avioitui Willard Libbyn kanssa, joka oli saanut Nobelin kemianpalkinnon radiohiiliajoituksesta. Hänen kanssaan Woods päätyi tutkimaan happen isotooppeja puissa, ja loi menetelmän jolla puiden vuosirenkaiden isotooppijakaumaa tutkimalla pystytään selvittämään alueen lämpötilahistoriaa. Uransa aikana Woods julkaisi yli 200 tieteellistä artikkelia sekä useita kirjoja. ==Lähteet== Luokka:Yhdysvaltalaiset fyysikot Luokka:Yhdysvaltalaiset professorit Luokka:Vuonna 1919 syntyneet Luokka:Vuonna 1986 kuolleet
Andrea Wulf

Andrea Wulf on historioitsija ja kirjailija, joka on kirjoittanut kirjoja, sanomalehtiartikkeleita ja kirja-arvosteluja. Wulf myös luennoi aktiivisesti. Wulf on opiskellut design-historiaa Royal College of Artissa. Wulfin kirjat käsittelevät pääosin historiallisia tieteentekijöitä. Teos The Invention of Nature: Alexander von Humboldt's New World ylsi vuonna 2015 New York Times Bestseller -listalle https://www.nytimes.com/books/best- sellers/2015/12/13/expeditions-disasters-and-adventures/ Kirja voitti myös vuonna 2016 Royal Society Prizes for Science Books -palkinnon. https://royalsociety.org/news/2016/09/royal-society-announces-the-winner-of- the-royal-society-insight-investment-science-book-prize-2016/ == Bibliografia == *This Other Eden: Seven Great Gardens and 300 Years of English History Little, Brown, 2005, ISBN 9780316725804 *The Brother Gardeners: A Generation of Gentlemen Naturalists and the Birth of an Obsession Vintage Books, 2008, ISBN 9780307454751 *Founding Gardeners: The Revolutionary Generation, Nature, and the Shaping of the American Nation Knopf Doubleday, 2012, ISBN 9780307390684 *Chasing Venus: the Race to Measure the Heavens (2012) ISBN 9780307958617 *The Invention of Nature: Alexander von Humboldt's New World, Knopf, 2015, ISBN 9781848548985 *The Adventures of Alexander Von Humboldt Pantheon, 2019 (co-authored with Lillian Melcher - illustrator) ISBN 9781524747374 ==Lähteet== == Aiheesta muualla == Andrea Wulf Goodreadsissa Luokka:Vuonna 1972 syntyneet Luokka:Elävät henkilöt Luokka:Brittiläiset kirjailijat
Antti Hartikainen (muusikko)

Antti Hartikainen (s. 1976) on suomalainen oboisti ja kapellimestari. Hartikainen on opiskellut Taideyliopiston Sibelius-Akatemiassa musiikin johtamista ja oboensoittoa. Hän on valmistunut musiikin maisteriksi esittävästä säveltaiteesta vuonna 2004 ja musiikin johtamisesta vuonna 2021.Antti Hartikainen Hartikainen työskentelee Suomen Kansallisoopperan orkesterin oboen varaäänenjohtajana sekä freelance-kapellimestarina. == Aiheesta muualla == * Antti Hartikaisen kotisivut == Lähteet == Luokka:Suomalaiset kapellimestarit Luokka:Suomalaiset muusikot Luokka:Suomalaiset_oboistit Luokka:Vuonna 1976 syntyneet Luokka:Elävät henkilöt
Sara Blædel

Sara Blædel (s. 6. elokuuta 1964) on tanskalainen kirjailija ja toimittaja. Hänet tunnetaan parhaiten rikosromaaneistaan, joissa keskushenkilöitä ovat etsivä Louise Rick ja hänen ystävänsä toimittaja Camilla Lind. Blædelin kirjoja on julkaistu lähes 40 maassa.Nordin Agency Blædelia kutsutaan yleisesti Tanskan rikoskuningattareksi. == Suomennetut teokset == === Louise Rick-sarja === * Nimimerkki Prinsessa, 2013 (Kald mig prinsesse, 2005) * Vain yksi elämä, 2014 (Kun ét liv, 2007) * Hyvästit vapaudelle, 2015 (Aldrig mere fri, 2008) * Unohdetut tytöt, 2016 (De glemte piger, 2011) * Uhrilehto, 2017 (Dødesporet, 2013) * Kadonnut nainen, 2018 (Kvinden de meldte savnet, 2014) === Louise Rick & Camilla Lind-sarja === * Tyttö puun alla, 2020 (Pigen under traeet, 2019) * Hiljainen leski, 2021 (Den tavse enke, 2020) == Lähteet == Luokka:Tanskalaiset kirjailijat Luokka:Vuonna 1964 syntyneet Luokka:Elävät henkilöt
Liettuan presidentinvaalit 2019

Liettuan presidentinvaalit 2019 järjestettiin Liettuassa 12. toukokuuta 2019. Kaksi kautta presidenttinä toiminut Dalia Grybauskaitė ei voinut enää asettua ehdolle. Koska kukaan ehdokas ei saanut 50 % äänistä ensimmäisellä kierroksella, kahden parhaan ehdokkaan, Ingrida Šimonyten ja Gitanas Nausėdan, välillä järjestettiin toinen kierros 26. toukokuuta 2019. Nausėda valittiin presidentiksi 67 % ääniosuudella. Nauséda astui virkaansa 12. heinäkuuta 2019. == Lähteet == == Aiheesta muualla == 2019 Luokka:Vuoden 2019 vaalit
Liettuan presidentinvaalit 2009

Liettuan presidentinvaalit 2009 järjestettiin Liettuassa 17. toukokuuta 2009. Vaalit ratkesivat jo ensimmäisellä kierroksella, kun Dalia Grybauskaitė sai 69,1 % ääniosuuden. Grybauskaitésta tuli samalla myös Liettuan ensimmäinen naispresidentti. Hän astui virkaan 12. heinäkuuta 2009. Tämä oli toinen kerta Liettuan itsenäisyyden palauttamisen jälkeen, kun Liettuan presidentti valittiin ilman toista vaalikierrosta. Ensimmäisen kerran tämä tapahtui vuonna 1993, jolloin Algirdas Brazauskas valittiin presidentiksi 61 % ääniosuudella. == Lähteet == == Aiheesta muualla == 2009 Luokka:Vuoden 2009 vaalit
Liettuan presidentinvaalit 2014

Liettuan presidentinvaalit 2014 järjestettiin Liettuassa 11. toukokuuta 2014. == Lähteet == == Aiheesta muualla == 2014 Luokka:Vuoden 2014 vaalit
Aapo Sarell

Aapo Sarell (s. 31. heinäkuuta 2003 Lappeenranta) on suomalainen jääkiekkopuolustaja, joka pelaa Mestis-joukkue Imatran Ketterässä. == Ura == === Seuraura === Sarell on Saimaan Pallon kasvatti. Kauden 2018–2019 hän pelasi SaiPan ja Ketterän C-nuorten yhdistelmäjoukkueessa. Sarell jakoi kymmenellä osumallaan koko C-nuorten SM-sarjan puolustajien maalipörssin toisen sijan joukkuetoverinsa Joni Loukkojärven kanssa edellään vain Tapparan Luka Tiihonen. Kaudella 2019–2020 hän toimi SaiPan B-nuorten varakapteenina. Kauden 2020–2021 Sarell pelasi suurimmaksi osaksi SaiPan U20-junioreissa. Hän debytoi kauden aikana myös SM-liigassa, jossa Sarell pelasi kaksi runkosarjaottelua. Hän teki liigadebyyttinsä vain 17-vuotiaana 9. huhtikuuta 2021 KooKoota vastaan. Sarell merkittiin SaiPan seitsemänneksi puolustajaksi. Hän sai ottelussa jääaikaa 10.39 minuuttia. Huhtikuussa 2021 Sarell teki SaiPan kanssa 3+1-vuotisen SM-liigasopimuksen. Kaudella 2021–2022 hän pelasi liigassa 12 runkosarjaottelua tehden yhden syöttöpisteen. WHL-joukkue Kamloops Blazers varasi Sarellin 55. pelaajana CHL:n varaustilaisuudessa 2022. Hän siirtyi joukkueeseen kaudeksi 2022–2023. Blazers isännöi kauden päätteeksi myös Memorial Cup-lopputurnausta. Kaudeksi 2023–2024 Sarell siirtyi vuoden mittaisella sopimuksella Mestis-joukkue Imatran Ketterään. Hän pelasi siellä tulokaskaudellaan 40 runkosarjaottelua tehopistein 1+6=7 ja viisi pudotuspeliottelua ilman tehopisteitä. Sarell voitti kauden päätteeksi Mestis- hopeaa. Toukokuussa 2024 hän teki Ketterän kanssa vuoden mittaisen jatkosopimuksen. === Maajoukkueura === Sarell valittiin Suomen alle 18-vuotiaiden MM-ehdokkaaksi vuoden 2021 turnaukseen, mutta hän kuitenkin putosi lopullisesta kisajoukkueesta. == Muuta == Sarellin isoveli Eetu on myös pelannut jääkiekkoa puolustajana. == Tilastot == 2020–2021 SaiPa U20-SM 32 0 3 3 6 5 2 1 3 0 SaiPa SM-liiga 2 0 0 0 0 – – – – – 2021–2022 SaiPa (A) U20-SM 39 6 9 15 32 – – – – – SaiPa SM-liiga 12 0 1 1 0 – – – – – 2022–2023 Kamloops Blazers WHL 68 2 12 14 17 14 0 3 3 2 2023–2024 Ketterä U20-SM 3 0 1 1 0 – – – – – Ketterä Mestis 40 1 6 7 22 5 0 0 0 0 1 kausi yhteensä SM-liiga 2 0 0 0 0 – – – – – 1 kausi yhteensä Mestis 40 1 6 7 22 5 0 0 0 0 == Lähteet == * * * === Viitteet === Luokka:Suomalaiset jääkiekkoilijat Luokka:Imatran Ketterän pelaajat Luokka:Vuonna 2003 syntyneet Luokka:Elävät henkilöt
Liettuan presidentinvaalit 2004

Liettuan presidentinvaalit 2004 järjestettiin Liettuassa kesäkuussa 2004 samanaikaisesti Euroopan parlamenttivaalien rinnalla. Ne pidettiin tammikuussa 2003 valitun presidentti Rolandas Paksasin syytteeseenpanon jälkeen. Paksille asetettiin syytteeksi luokiteltujen aineiden väitetystä vuotamisesta ja kansalaisuuden myöntämisestä venäläiselle liikemiehelle Jurij Borisoville vastineeksi taloudellisesta tuesta. Liettuan perustuslakituomioistuin katsoi, että Paksas ei voinut hakea uudelleenvalintaa presidentiksi. Perustuslain mukaisesti parlamentin puhemies Artūras Paulauskasista tuli virkaatekevä presidentti uusia vaaleja odotettaessa. Presidentinvaaleissa toiselle kierrokselle pääsivät sitoutumaton ehdokas Valdas Adamkus, joka oli toiminut aiemmin presidenttinä vuosina 1997-2002 sekä Talonpoikien ja uusien demokraattisten puolueiden liiton (LVŽS) puolueen ehdokas Kazimira Prunskienė. Adamskus voitti vaalit 52,6 % ääniosuudella. == Lähteet == == Aiheesta muualla == 2004 Luokka:Vuoden 2004 vaalit
Aamu Milonoff

Aamu Kerttu Alina Milonoff (s. 13. elokuuta 2000 Helsinki) on suomalainen näyttelijä. Hän teki ensimmäisen elokuvapääroolinsa elokuussa 2020 ensi- iltansa saaneessa Eden-elokuvassa. Milonoff kirjoitti ylioppilaaksi Kallion lukiosta syksyllä 2019. Hänen vanhempansa ovat näyttelijät Juho Milonoff ja Vilma Melasniemi. == Filmografia == Elokuva Elokuva Elokuva Vuosi Elokuva Rooli 2013 Miten meistä tuli ystäviä Venla 2016 Tyttö nimeltä Varpu Olivia 2018 Hölmö nuori sydän Pinja 2020 Eden Aliisa 2022 Tytöt tytöt tytöt Mimmi 2023 Sisu pankkivirkailija Televisiosarjat Televisiosarjat Televisiosarjat Vuosi Sarja Rooli 2012 Elämää suurempaa 2014 Toisen kanssa Olivia Oksanen 2018–2019, 2023 Sipoon herttua Sabine Kovalainen 2019 Roba Viveka Maanantai Chrystal Suden hetki Karoliina 2021 Aikuiset Graafikon kaveri Karppi Nea Paarma Pahan väri Sofia Talvitie 2022 Syke Siiri Pirinen Aikuiset oikisopiskelija 2023 Kullannuput Tessa 2024 Neuvostoliiton farkut Tina == Lähteet == == Aiheesta muualla == * * Aamu Milonoffin profiili Lisa Richards Nordicin sivuilla Luokka:Elävät henkilöt Luokka:Suomalaiset näyttelijät Luokka:Vuonna 2000 syntyneet
Portugalin presidentinvaali 2016

Portugalin presidentinvaali 2016 järjestettiin Portugalissa 24. tammikuuta 2016. Kaksi kautta istunut presidentti Aníbal Cavaco Silva ei voinut enää asettua ehdolle. Marcelo Rebelo de Sousa, PPD / PSD:n, CDS-PP:n ja PPM:n tukema ehdokas, voitti vaalit ensimmäisellä kierroksella saaden 52 prosenttia äänistä. Marcelo voitti myös maan jokaisessa piirissä ja menetti vain muutaman kunnan maan eteläosassa. Äänestysprosentti oli korkeampi kuin vuoden 2011 vaaleissa, mutta saavutti ennätyksellisen matalan presidentinvaaleissa ilman vakiintuneita edustajia, koska vain 48,7 % äänestäjistä kävi äänestämässä. == Lähteet == Luokka:Vuoden 2016 vaalit 2016
Portugalin presidentinvaali 2021

Portugalin presidentinvaali 2021 järjestettiin Portugalissa 24. tammikuuta 2021. Istuva presidentti Marcelo Rebelo de Sousa valittiin jatkokaudelle ensimmäisellä kierroksella. Vaalit pidettiin koronaviruspandemian aikana, ja Portugalissa oli vaalipäivänä tiukat koronarajoitukset. Istuva presidentti Marcelo Rebelo de Sousan sai 60,7 % äänistä ja valittiin siten ensimmäisellä kierroksella jatkokaudelle. Hän sai eniten ääniä maan kaikissa piireissä ja kaikissa 308 kunnassa, mikä tapahtui ensimmäistä kertaa Portugalin demokraattisen historian aikana. Hän sai eniten ääniä 3 083 freguesiassa 3 092:sta. Ehdokkaista toiseksi eniten ääniä sai Sosialistisen puolueen ehdokas Ana Gomes, joka sai 13 prosenttia äänistä. Se on kaikkien aikojen paras tulos naisehdokkaalle Portugalin presidentinvaaleissa. Oikeistolaisen Chegan puheenjohtaja André Ventura sai kolmanneksi eniten ääniä, 11,9 prosenttia. == Tulokset == |- style="background-color:#E9E9E9;text-align:center;" ! colspan="2" rowspan="2" style="text-align:left;" | Ehdokas ! rowspan="2" colspan="2" style="text-align:left;" | Puolue |- style="background-color:#E9E9E9;text-align:center;" ! width="75" | Ääniä ! width="35" | % |- | style="background-color:#FF9900" | | style="text-align:left;" | Marcelo Rebelo de Sousa | style="text-align:left;" | Sosiaalidemokraattinen puolue | PSD | | 60,66 |- | style="background-color:#FF66FF" | | style="text-align:left;" | Ana Gomes | style="text-align:left;" | Sosialistinen puolue | PS | | 12,96 |- | style="background-color:#222256" | | style="text-align:left;" | André Ventura | style="text-align:left;" | Chega | CH | | 11,93 |- | style="background-color:#DA251E" | | style="text-align:left;" | João Ferreira | style="text-align:left;" | Portugalin kommunistinen puolue | PCP | | 4,31 |- | style="background-color:#8B0000" | | style="text-align:left;" | Marisa Matias | style="text-align:left;" | Vasemmistoblokki | BE | | 3,96 |- |- | style="background-color:#00ADEF" | | style="text-align:left;" | Tiago Mayan Gonçalves | style="text-align:left;" | Liberaali aloite | IL | | 3,23 |- | style="background-color:#00939D;" | | align="left" | Vitorino Silva | style="text-align:left;" | Reagir Incluir Reciclar | R.I.R. | | 2,95 |- | colspan="8" style="background-color:#E9E9E9;"| |- style="font-weight:bold" | colspan="4" style="text-align:left;" | Annetut äänet yhteensä | | 100 |- | colspan="4" style="text-align:left;" | – joista hyväksyttyjä ääniä | | 98,00 |- | colspan="4" style="text-align:left;" | – tyhjiä ääniä | | 1,11 |- | colspan="4" style="text-align:left;" | – hylättyjä ääniä | | 0,89 |- | colspan="8" style="background-color:#E9E9E9;"| |- | colspan="4" style="text-align:left;" | Äänioikeutettuja yhteensä | | style="background-color:#E9E9E9;"| |- | colspan="4" style="text-align:left;" | – joista äänesti | | 39,26 |- | colspan="4" style="text-align:left;" | – joista pidättäytyi äänestämästä | – | 60,74 |- | colspan="8" style="background-color:#E9E9E9;"| |- | colspan="8" style="text-align:left;font-size:90%;"| Lähteet: Comissão Nacional de Eleições |} == Lähteet == 2021 Luokka:Vuoden 2021 vaalit
Hassan Bahara

Hassan Bahara (s. 1978 Teroua n'Aït Izou, Marokko) on marokkolais- hollantilainen kirjailija. Hän varttui Amsterdamissa. Hän voitti "El Hizjran" kirjallisuuspalkinnon vuosina 2000 ja 2001. Een verhaal uit de stad Damsko on hänen debyyttinovellinsa. Bahara on satiirisen kirjallisuusviikkolehden Propria Cures toimittaja. Bahara on ateisti ja kritisoi islamia. Quote: (Translation) “In interviews he calls himself an atheist, but until now he has been left alone by beardmonkeys (referring to Muslims). Perhaps I have to make myself heard just a little bit better, I should be more explicit in my aversion to Islam and religion in general.” (Dutch) “In interviews noemt hij zichzelf atheïst, maar tot nog toe ‘ben ik ongemoeid gelaten door de baardapen. Misschien moet ik een hardere toon aanslaan en wat explicieter zijn in mijn afkeer van de islam en religies in het algemeen.’” == Lähteet == Luokka:Marokkolaiset kirjailijat Luokka:Elävät henkilöt Luokka:Vuonna 1978 syntyneet
Hilde Levi

Hilde Levi (9. toukokuuta 1909 – 26. heinäkuuta 2003) oli saksalais- tanskalainen fyysikko. Hän oli ensimmäisiä, jotka käyttivät radioaktiivisiin isotooppeihin perustuvia radiohiiliajoitusta ja autoradiografiaa biologian ja lääketieteen aloilla. Myöhemmin hänestä tuli myös historioitsija, joka julkaisi George de Hevesyn elämäkerran. Levi opiskeli Münchenin yliopistossa ja suoritti tohtorin tutkintonsa Kaiser Wilhelm instituutissa. Hänen valmistuessaan vuonna 1934, Natsit olivat nousseet valtaan. Juutalaisuutensa vuoksi Levi ei voinut saada koulutustaan vastaavaa työtä Saksassa, joten hän siirtyi Tanskaan. Kööpenhaminan yliopistossa hän työskenteli James Franckin ja George de Hevesyn kanssa, julkaisten useita artikkeleita radioaktiivisten aineiden käytöstä biologiassa. Vuonna 1943 Natsien miehittäessä Tanskaa, Levi pakeni Ruotsiin, missä hän työskenteli Tukholman Wenner-Gren Instituutissa. Sodan jälkeen hän palasi Tanskaan. Vuosina 1947–48 hän vietti vuoden Yhdysvalloissa opettelemassa hiljattain keksittyjä radiohiiliajoitusta ja autoradiografiaa, ja toi nämä tekniikat Eurooppaan. == Lähteet == Luokka:Saksalaiset fyysikot Luokka:Tanskalaiset fyysikot Luokka:Vuonna 1909 syntyneet Luokka:Vuonna 2003 kuolleet
Gail Godwin

Gail Godwin (s. 1937 Birmingham, Alabama, Yhdysvallat) on yhdysvaltalainen kirjailija. Godwin käsittelee teoksissaan naisen valintoja avioliiton, uran, perheen ja omien tarpeiden ristipaineissa. Ratkaisuna hän esittää taiteen. Häntä on verrattu Doris Lessingiin ja Margaret Drabbleen. ==Suomennetut teokset== * Ystävättäret (The Finishing School), suom. Marja Helanen-Ahtola, Espoo: Weilin + Göös 1987 ISBN 951-35-3727-7 * Äiti ja kaksi tytärtä (A mother and two daughters), suom. Pirkko Lokka, Minna Lokka, Mirka Huhtanen, Helsinki: WSOY 1985 ISBN 951-0-13073-7 ==Lähteet== ==Aiheesta muualla== Luokka:Yhdysvaltalaiset kirjailijat Luokka:Vuonna 1937 syntyneet Luokka:Elävät henkilöt
Lars August Sackleen

Lars August Sackleen (1. elokuuta 1821 Helsinki – 22. lokakuuta 1885 Helsinki) oli suomalainen juristi, vapaaherra ja valtiopäivämies. Sackleenin vanhemmat olivat maaherra Lars Sackleen ja Klementina Dorotea Bruun ja puoliso vuodesta 1882 Anna Maria Finelius (k. 1921). Sackleen tuli ylioppilaaksi 1839. Venäjän kieltä hän opiskeli Moskovassa 1841–1843 ja suoritti tuomarintutkinnon 1845 ja suuremman kameraalitutkinnon 1846. Varatuomarin arvon Sackleen sai 1848, vapaaherraksi hänet korotettiin isänsä kanssa 1859, kamarijunkkarin arvon hän sai 1864 ja valtioneuvoksen arvon 1872. Sackleen oli senaatin talousosaston ylimääräinen kopisti 1846, yleisen kanslian venäjänkielinen kopisti 1848, kenraalikuvernöörin kansliassa toisen osaston toimituspäällikön apulainen 1852 ja toimituspäällikkö 1859–1874.Yrjö Kotivuori, Ylioppilasmatrikkeli 1640–1852: Lars August Sackleen. Verkkojulkaisu 2005. Luettu 12.4.2021. Sackleen oli aatelissäädyssä valtiopäiväedustaja 1863–1864, 1867, 1872, 1877–1878 ja 1885.Förteckning öfver Ridderskapets och Adelns medlemmar vid Landtdagen i Helsingfors år 1877. Protokoll fördt hos Finlands Ridderskap och Adel vid Landtdagen 1877. Sjette häftet. Helsingfors: Finska Litteratur-Sällskapets Tryckeri, 1879, s. 1903-1907. Protokoll förda hos Finlands Ridderskap och Adel vid Landtdagen 1885. Första häftet. Helsingfors: Hufvudstadsbladets Tryckeri, 1886, s. 1-3. Vapaaherra, upseeri ja yritysjohtaja Gösta August Sackleen oli Lars August Sackleenin poika.Geni: Gösta August Larsson Sacklén Viitattu 25.5.2021. ==Lähteet== Luokka:Suomalaiset aateliset Luokka:Suomalaiset juristit Luokka:Suomen suuriruhtinaskunnan virkamiehet Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1821 syntyneet Luokka:Vuonna 1885 kuolleet
Louis Bastide

Louis Marie Joseph Bastide (22. lokakuuta 1943 – 29. elokuuta 2010) oli malilainen tuomari ja diplomaatti, joka toimi Malin korkeimman oikeuden puheenjohtajana. == Lähteet == Luokka:Malilaiset henkilöt Luokka:Tuomarit Luokka:Diplomaatit Luokka:Vuonna 1943 syntyneet Luokka:Vuonna 2010 kuolleet
Kim Hyo-joo

Kim Hyo-joo (, s. 14. heinäkuuta 1995) on eteläkorealainen golfaaja. Kim debytoi LPGA:n kilpailuissa vuonna 2012 ollen parhaimmillaan neljäs Evian Mastersissa. Major-tourilla hän kilpaili ensimmäistä kertaa vuonna 2014, jolloin hän voitti myös heti The Evian Championshipin. Vuonna 2015 Kimin paras sijoitus major-tourilla oli Women's PGA Championshipissa yhdeksäs sija. Hän myös voitti JTBC Founders Cupin maaliskuussa. Vuonna 2016 Kim voitti Pure Silk-Bahamas LPGA Classicin, mutta ei ollut 30 parhaan joukossa major- turnauksissa. Vuonna 2017 hänen paras sijoituksensa major-tourilla oli Britannian avoimessa turnauksessa tullut seitsemäs sija. Vuonna 2018 hän oli Yhdysvaltain avoimessa turnauksessa toinen. Vuonna 2019 hän oli kolmesti kymmenen parhaan joukossa major-tourin turnauksissa: toinen The Evian Championshipissa, kuudes ANA Inspirationissa ja seitsemäs Women's PGA Championshipissa. Näiden lisäksi hän oli toinen Walmart NW Arkansas Championshipissa ja TOTO Japan Classicissa. Huhtikuussa 2021 Kim oli LPGA:n rankingissa (Rolex Rankings) 8. ==Lähteet== Luokka:Eteläkorealaiset golfaajat Luokka:Vuonna 1995 syntyneet Luokka:Elävät henkilöt
Princeps iuventutis

Princeps iuventutis oli Rooman valtakunnassa ritarisäädyn nuorten jäsenten johtajan arvonimi. Keisariajalla Princeps iuventutis -nimitystä käytettiin noin 15-vuotiaista keisariperheen jäsenistä. Sana sai vähitellen merkityksen prinssi.Nenonen & Teerijoki 1998, s. 1053 == Lähteet == * Nenonen, Kaisu-Maija ja Teerijoki, Ilkka: Historian suursanakirja. WSOY, 1998. ISBN 951-0-22044-2. === Viitteet === Luokka:Roomalaiset virat ja arvonimet
Pascal-Firmin Ndimira

Pascal-Firmin Ndimira (s. 9. huhtikuuta 1956) toimi Burundin pääministerinä 31. heinäkuuta 1996 – 12. kesäkuuta 1998 asti, jolloin virka lakkautettiin. Ndimira on etninen hutu kotoisin Ngozin maakunnasta, ja on Union for National Progress (UPRONA) -puolueen jäsen. Hän on syntynyt Muyingassa. == Lähteet == Luokka:Elävät henkilöt Luokka:Vuonna 1956 syntyneet Luokka:Burundilaiset henkilöt
Antti Hartikainen

Antti Hartikainen -nimisiä henkilöitä ovat: * Antti Hartikainen (s. 1963), suomalainen yleisesikuntaupseeri ja Tullin ent. pääjohtaja * Antti Hartikainen (s. 1976), suomalainen oboisti ja kapellimestari * Antti Hartikainen (s. 1985), suomalainen pesäpalloilija.
Hinako Shibuno

Hinako Shibuno (, s. 15. marraskuuta 1998 Okayama) on japanilainen golfaaja. Shibuno on kilpaillut vuodesta 2015 lähtien avoimissa turnauksissa, mutta kilpaili ensimmäistä kertaa Japanin ulkopuolella vuonna 2019, kun hän osallistui Britannian avoimeen turnaukseen. Hän voitti tuon turnauksen, jolloin se oli samalla hänen ensimmäinen LPGA:n major-turnausvoittonsa. Vuonna 2020 hän oli major-turnauksissa parhaimmillaan neljäs Yhdysvaltain avoimessa turnauksessa. Huhtikuussa 2021 Shibuno oli LPGA:n rankingissa (Rolex Rankings) 18. == Lähteet == Luokka:Japanilaiset golfaajat Luokka:Vuonna 1998 syntyneet Luokka:Elävät henkilöt
Marie-Thérèse Toyi

Marie-Thérèse Toyi on Panafrikkalaisen parlamentin jäsen. Toyi on kotoisin Burundista. == Lähteet == Luokka:Elävät henkilöt Luokka:Burundilaiset henkilöt
Jenni Multisilta

Jenni Multisilta (s. 1992 Pori) on suomalainen kirjailija. Hänen esikoisromaaninsa Yksi teistä kuolee julkaistiin vuonna 2020 ja toinen romaani Mitä tapahtui merenneidoille vuonna 2021. Multisilta on koulutukseltaan kauppatieteiden maisteri. Kirjailijan uran lisäksi hän on yrittäjä, ilma- akrobatia- ja tankotanssiohjaaja sekä joogaopettaja. Hän voitti vuonna 2016 tankotanssin SM-kisojen avoimen sarjan. == Teokset == * Yksi teistä kuolee. Like, 2020. ISBN 978-951-1-35549-6. * Mitä tapahtui merenneidoille. Like, 2021. ISBN 978-951-1-38194-5. * Kuinka tähdet kuolevat. Like, 2022. ISBN 978-951-1-42093-4. * Kuka viimeiseksi jää. Like, 2023. ISBN 978-951-1-46152-4. * Umpihangessa alttarille. Otava, 2023. ISBN 978-951-1-47368-8. == Lähteet == == Aiheesta muualla == * Liken kirjailijat: Jenni Multisilta Luokka:Vuonna 1992 syntyneet Luokka:Suomalaiset kirjailijat Luokka:Elävät henkilöt
Proletarii

Proletarii ( "jälkikasvu") tarkoitti Rooman valtakunnassa yhteiskunnan kaikkein köyhintä kansanosaa, jolla ei ollut varaa maksaa veroa eikä suorittaa sotapalvelusta. Valtion kannalta he olivat hyödyllisiä vain siksi, että he tuottivat jälkeläisiä. Alun perin heidät oli vapautettu asepalveluksesta, ja heidät kutsuttiin aseisiin vain äärimmäisessä hädässä. Mariuksen armeijauudistuksen jälkeen vuonna 107 eaa myös proletarii osallistuivat sotapalvelukseen.Castrén & Pietilä-Castrén 2000, s. 461Nenonen & Teerijoki 1998, s. 1053 == Katso myös == *Proletariaatti ==Lähteet== *Castrén, Paavo ja Pietilä-Castrén, Leena: Antiikin käsikirja. Otava, 2000. ISBN 951-1-12387-4. * Nenonen, Kaisu-Maija ja Teerijoki, Ilkka: Historian suursanakirja. WSOY, 1998. ISBN 951-0-22044-2. === Viitteet === Luokka:Rooman valtakunta
Cyprien Hakiza

Cyprien Hakiza on Burundin armeijan kenraalimajuri. Syyskuusta 2009 lähtien hän on toiminut AMISOMin apulaiskomentajana korvaten edesmenneen kenraalimajurin Juvenal Niyoyunguruzan. == Lähteet == Luokka:Elävät henkilöt Luokka:Burundilaiset henkilöt Luokka:Kenraalit
Leah Goldberg

Leah Goldberg (1911 Königsberg, Saksa – 1970 Tel Aviv, Israel) oli israelilainen runoilija, jonka runoja on omaksuttu kansallisrunouden tapaan. Goldberg muutti 1935 Tel Aviviin, jossa hän työskenteli teatterikriitikkona ja toimittajana ja Jerusalemissa Heprealaisessa yliopistossa tutkijana ja opettajana. Hän kuului Avraham Shlonskyn kirjailijapiiriin. Esikoiskokoelma Tabbe'ot 'ašan ilmestyi 1935. Hän jatkoi venäläistä akmeistien perinnettä. Hän käytti runoissaan kiinteää mittaa. Hän karttoi ideologisia aiheita eikä siten käsitellyt juutalaisia teemoja. ==Lähteet== ==Aiheesta muualla== Luokka:Israelilaiset runoilijat Luokka:Vuonna 1911 syntyneet Luokka:Vuonna 1970 kuolleet
Hannah Green

Hannah Green (20. joulukuuta 1996 Perth) on australialainen golfaaja. Green kilpaili LPGA:n alaisessa turnauksessa ensimmäistä kertaa vuonna 2016, kun hän oli Australian avoimen turnausen 20. Hän oli samassa turnauksessa vuotta myöhemmin seitsemäs. Vuonna 2018 Green siirtyi kilpailemaan myös LPGA:n major- tourille. Major-tourilla hän oli parhaimmillaan 16. ANA Inspirationissa. Vuonna 2019 Green saavutti ensimmäisen major-tourin voittonsa, kun hän oli paras KPMG Women's PGA Championshipissa. Tämän lisäksi hän voitti Cambia Portland Classicin. Vuonna 2020 Green ei päässyt kertaakaan major-tourin kilpailuissa kahdenkymmenen parhaan joukkoon. Paras sijoitus oli toinen CME Group Tour Championshipissa. Huhtikuussa 2021 Green oli LPGA:n rankingissa (Rolex Rankings) 19. ==Lähteet== Luokka:Australialaiset golfaajat Luokka:Vuonna 1996 syntyneet Luokka:Elävät henkilöt
Biambasuren Luvsandamdingiin

Biambasuren Luvsandamdingiin (s. 1955) on mongolilainen arkkitehti. Hän opiskeli arkkitehtuuria Mongolian tiede- ja teknologiayliopistossa, ja valmistui vuonna 1978. Valmistumisen jälkeen Luvsandamdingiin nimitettiin valtion rakennussuunnittelulaitoksen arkkitehdiksi. Vuonna 1983 hän kehitti Khovdin kaupunkiin suunnitelman, jossa kaupungin vanhemmat osat säilytettiin, ja uudelleenkehitettiin kaupungin uudempia osia. Hänen suunnitelmansa ansaitsi Luvsandamdingiinille Mongolian arkkitehtien liiton palkinnon. == Lähteet == Luokka:Elävät henkilöt Luokka:Vuonna 1955 syntyneet Luokka:Mongolialaiset henkilöt